หุ้นไทยเก่ง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 19 ส.ค. 2553
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 19 ส.ค. 2553
โดย....นายกระทิง &amp; หญิงฟลอร์
...หุ้นไทยพักตัวเร็วกว่าที่คิด แค่ได้ดัชนีดาวโจนส์กระตุก ดัชนีขึ้นไปบวกกว่า 14 จุด หุ้นเล็กหุ้นใหญ่มาหมด โดยเฉพาะหุ้นพลังงานเก็งกำไรปัญหามาบตาพุด 23 ส.ค.นี้ 
...ดัชนีปิดสูงสุดรอบ 2 ปี 3 เดือน ที่ 880.02 จุด พุ่ง 14.24 จุด มูลค่าซื้อขายทะลัก 41,145 ล้านบาท ...ต่างชาติซื้อสุทธิ 1,232 ล้านบาท 
...หุ้นทีพีไอ โพลีน (TPIPL) ถอยลงรับข่าวกำไรไตรมาส 2 หายไป 510 ล้านบาท หรือ 61% แต่ราคาหุ้นยังไม่หลุด 12 บาท 
...ส่วนแนเชอรัล พาร์ค (NPARK) มาเรื่อยๆ จากหุ้น 2 สตางค์ ขยับมา 5 สตางค์ หรือขึ้นมา 150% มาอย่างนี้อาจมีอะไรดีๆ ซ่อนอยู่ ซึ่งหนีไม่พ้นการแก้ปัญหาคดีฟ้องร้องต่างๆ ที่ “เสริมสิน สมะลาภา” เอ็มดีหน้าหยก ดำเนินการต่อเนื่อง แว่วๆ มีแบงก์ยื่นมือเข้าช่วย 
...“คันทรี่ กรุ๊ป ดีเวลลอปเมนท์” (CGD) ช่วงการเปลี่ยนถ่ายธุรกิจ กำรี้กำไรยังไม่เห็น แต่หลังจากนั้นคอนโดย่านสวนหลวงขายเกลี้ยง หรือโรงแรมย่านเจริญกรุง ที่ “เสี่ยไมค์สดาวุธ เตชะอุบล” จับมือเศรษฐีแขก เสร็จแล้วเอาเข้ามาควบรวม คงได้ตาโตกัน 
...ใครที่เข้าไปเก็งกำไรหุ้นแบงก์ทหารไทย (TMB) หวังจะไปขายคืนตอนกลุ่มเอไอจีเทนเดอร์ออฟเฟอร์ 3 บาท ขอเตือนว่ายังมีความไม่แน่นอนสูง ฉะนั้นต้องระวัง